PRITARTA

Klaipėdos miesto savivaldybės

tarybos 2013 m. birželio 27 d.

sprendimu Nr. T2-179

**klaipėdos miesto savivaldybės ir LIETUVOS KARIUOMENĖS**

**KARINIŲ JŪRŲ PAJĖGŲ PRIEŠMININIO LAIVO „KURŠIS“ VADO**

**KAPITONO LEITENANTO TADO JABLONSKIO**

**BENDRADARBIAVIMO sutartis**

2013 m. birželio \_\_\_ d. Nr. \_\_\_

Klaipėda

**I. SUTARTIES ŠALYS**

Klaipėdos miesto savivaldybės administracija (toliau – Savivaldybės administracija), įmonės kodas 188710823, Liepų g. 11, 91502 Klaipėda, atstovaujama savivaldybės administracijos direktorės Juditos Simonavičiūtės, ir Lietuvos kariuomenės Karinių jūrų pajėgų priešmininio laivo „Kuršis“ (M 54) vadas kapitonas leitenantas Tadas Jablonskis (toliau – laivo „Kuršis“ vadas), toliau kartu vadinamos Šalimis, o kiekviena atskirai – Šalimi, siekdamos įtvirtinti ir toliau plėtoti dvišalį bendradarbiavimą, sudarė šią bendradarbiavimo sutartį (toliau – Sutartis) ir susitarė dėl išvardintų sąlygų.

**II. SUTARTIES OBJEKTAS**

1. Šia Sutartimi Šalys įsipareigoja bendradarbiauti kultūros, švietimo, pilietinio ugdymo ir sporto srityse, tarpusavio supratimo ir draugystės tarp šalių stiprinimo pagrindu, kartu siekdamos pilietiškumo stiprinimo, informacijos viešinimo apie bendradarbiaujančias Šalis.

**III. ŠALIŲ ĮSIPAREIGOJIMAI**

2. *Šalys įsipareigoja*:

2.1. bendradarbiauti, rengiant bendrus renginius Lietuvos Respublikos valstybingumo, laivo „Kuršis“ ir Karinių jūrų pajėgų istorinėms datoms paminėti, pilietinio ugdymo, Lietuvos kariuomenės, jūrinių kultūros tradicijų puoselėjimo ir kitomis su Šalimis susijusiomis temomis;

2.2. bendradarbiauti pristatant Šalis Lietuvoje ir užsienio valstybėse bei vykdant sklaidą apie Šalių bendradarbiavimą;

2.3. sudaryti palankias sąlygas Šalių įvairiapusiams kontaktams, organizuojant Šalių atstovų bendrus sportinius ir kultūrinius renginius;

2.4. vykdyti sklaidą visuomenėje apie Šalių žymius asmenis, įžymias vietas ir svarbias datas;

2.5. teikti informaciją apie Šalių bendradarbiavimą Šalių leidžiamuose leidiniuose;

2.6. kasmet įvertinti Šalių ateinančių metų bendradarbiavimo poreikius ir planuoti priemones jiems įgyvendinti.

3. *Savivaldybės administracija įsipareigoja*:

3.1. leisti laivo „Kuršis“ reprezentaciniame simbolyje naudoti Klaipėdos miesto savivaldybės herbą, o Klaipėdos miesto savivaldybės vėliavą – kaip simbolinę laivo vėliavą;

3.2. siekiant tinkamai atstovauti Klaipėdos miestui užsienio šalių uostuose, pagal galimybes aprūpinti laivą „Kuršis“ Klaipėdos miestą reprezentuojančiomis priemonėmis;

3.3. skirti Savivaldybės administracijos kontaktinį asmenį, atsakingą už šios Sutarties vykdymą.

4. *Laivo „Kuršis“ vadas įsipareigoja*:

4.1. turimomis priemonėmis reprezentuoti Klaipėdos miestą užsienio šalyse, suteikiant užsienio šalių piliečiams, lankantiems laivą, informaciją apie Klaipėdą;

4.2. pagal poreikį skatinti tarptautinį miestų bendradarbiavimą, susitinkant su oficialiais užsienio valstybių atstovais;

4.3. tarpininkauti, sudarant sąlygas Savivaldybės atstovams, taip pat mokslo, ugdymo, kultūros įstaigų ir visuomeninių organizacijų delegacijoms lankyti Lietuvos kariuomenės Karinių jūrų pajėgų karo laivų flotilę bei laivą „Kuršis“.

**IV. SUTARTIES PASIBAIGIMAS IR NUTRAUKIMAS**

5. Ši Sutartis įsigalioja nuo jos pasirašymo dienos ir galioja tol, kol Šalys vykdo bendradarbiavimą.

6. Ši Sutartis gali būti papildyta, pakeista, nutraukta rašytinių Šalių susitarimu.

7. Šalis turi teisę vienašališkai nutraukti Sutartį, apie tai pranešdama kitai Šaliai ne vėliau kaip prieš mėnesį.

**V. BAIGIAMOSIOS NUOSTATOS**

8. Ši Sutartis surašoma dviem egzemplioriais – po vieną kiekvienai Šaliai.

8. Abu Sutarties egzemplioriai turi vienodą juridinę galią.

**VI. ŠALIŲ REKVIZITAI**

|  |  |
| --- | --- |
| Klaipėdos miesto savivaldybės  administracija, kodas 188710823,  Liepų g. 11, 91502 Klaipėda    Administracijos direktorė  Judita Simonavičiūtė | Lietuvos kariuomenės Karinių jūrų pajėgų priešmininio laivo „Kuršis“ (M 54) vadas kapitonas leitenantas Tadas Jablonskis |
| \_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  A. V. | \_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  A. V. |